চিঠিটি থেকে চোখ তোলে দ্রুত ক্যালেন্ডারে তাকায় নীরব, আজ তো তেরো ফেব্রুয়ারি! অনেকক্ষণ ধরে অফিস সহকারী মোবারক দাঁড়িয়ে আছে, স্যার ডেকেছেন? নীরব ডেস্কের ড্রয়ারে তাকায়। ব্যাংকে টাকা জমার রসিদ বইয়ে চোখ পড়ে, নুজহাত তাসনোভা তনু। ড্রয়ার থেকে বইটা তুলে আনে, মানিব্যাগ থেকে টাকা বের করতে গিয়ে ব্যাগে রাখা ধ্রুব-তিনার ফটোতে চোখ পড়ে। থমকে দাঁড়ায় নীরবের সময়, মোবারক ভাই, এখন যান। প্রয়োজন হলে আপনাকে ডাকবো।